LANNA รายได้พุ่ง! ดันกำไรไตรมาส 2 โตกระฉูด 850% แตะ 323 ลบ.
LANNA รายได้พุ่ง! ดันกำไรไตรมาส 2/64 โตกระฉูด 850% แตะ 323 ลบ. จากปีก่อนกำไร 33 ลบ. ส่วนงวด 6 เดือนกำไร 565 ลบ. โต 166% จากปีก่อนกำไร 212 ลบ.
13 ส.ค. 2564

บริษัท ลานนารีซอร์สเซส จำกัด (มหาชน) หรือ LANNA รายงานผลประกอบการไตรมาส 2 และงวด 6 เดือนแรกปี 2564 มีกำไรสุทธิ ดังนี้

โดยบริษัทฯและบริษัทย่อยมีรายได้รวมในไตรมาสที่ 2 ทั้งสิ้น 3,524.06 ล้านบาท เพิ่มขึ้นจากไตรมาสที่ 2/2563 จำนวน 1,529.33 ล้านบาท คิดเป็นร้อยละ 76.67 เนื่องจาก
(1.1) มีรายได้จากธุรกิจถ่านหินซึ่งเป็นธุรกิจหลัก 2,904.71 ล้านบาท เพิ่มขึ้นจากไตรมาสที่ 2/2563 จำนวน 1,456.42 ล้านบาท คิดเป็นร้อยละ 100.56 เนื่องจากปริมาณและราคาขายถ่านหินโดยเฉลี่ยเพิ่มขึ้นจากงวดเดียวกันของปีก่อนถึงร้อยละ 37.58 และ 45.77
(1.2) มีรายได้จากธุรกิจเอทานอลซึ่งเป็นธุรกิจรอง 582.89 ล้านบาทเพิ่มขึ้นจากไตรมาสที่ 2/2563 จำนวน 73.85 ล้านบาท คิดเป็นร้อยละ 14.51 เนื่องจากราคาขายเอทานอลโดยเฉลี่ยเพิ่มขึ้นจากงวดเดียวกันของปีก่อนร้อยละ 12.31
(1.3) มีรายได้อื่น 36.46 ล้านบาท ลดลงจากไตรมาสที่ 2/2563 จำนวน 0.94 ล้านบาท คิดเป็นร้อยละ 2.51 เนื่องจากมีกําไรจากอัตราแลกเปลี่ยนเงินตราต่างประเทศลดลง